ವಿದ್ಯುನ್ಮಾನ ಮತ್ತು ಮಾಹಿತಿ ತಂತ್ರಜ್ಞಾನ ಸಚಿವಾಲಯ
ಬೆಂಗಳೂರಿನಲ್ಲಿ ನಾಳೆ 2ನೇ ಸೆಮಿಕಾನ್ ಇಂಡಿಯಾ ಫ್ಯೂಚರ್ ಡಿಸೈನ್ ರೋಡ್ ಶೋಗೆ ಚಾಲನೆ ನೀಡಲಿರುವ ಕೇಂದ್ರ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಭಾರತವನ್ನು ಸೆಮಿಕಂಡಕ್ಟರ್ ವಿನ್ಯಾಸ ಮತ್ತು ನಾವೀನ್ಯತೆಯ ಜಾಗತಿಕ ಕೇಂದ್ರವಾಗಿ ಸ್ಥಾಪಿಸುವ ಗುರಿ ಹೊಂದಿದ್ದಾರೆ
ಸೆಮಿಕಾನ್ ಇಂಡಿಯಾ ಫ್ಯೂಚರ್ ಡಿಸೈನ್ ಭಾರತದಲ್ಲಿ ಸೆಮಿಕಂಡಕ್ಟರ್ ವಿನ್ಯಾಸದ ನವೋದ್ಯಮ ಪರಿಸರ ವ್ಯವಸ್ಥೆಗೆ ವೇಗವರ್ಧಕವಾಗಲಿದೆ
ಭಾರತೀಯ ಯೂನಿಕಾರ್ನ್ ಗಳ ಮುಂದಿನ ಅಲೆ, ಡಿಐಆರ್-ವಿ ಮತ್ತು ಸೆಮಿಕಂಡಕ್ಟರ್ ವಲಯದ್ದಾಗಿರುತ್ತದೆ: ಶ್ರೀ ರಾಜೀವ್ ಚಂದ್ರಶೇಖರ್
ಕೇಂದ್ರ ಕೌಶಲ್ಯಾಭಿವೃದ್ಧಿ ಮತ್ತು ಉದ್ಯಮಶೀಲತೆ ಹಾಗೂ ಎಲೆಕ್ಟ್ರಾನಿಕ್ಸ್ ಮತ್ತು ಐಟಿ ಖಾತೆ ರಾಜ್ಯ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್ ಅವರು ಬೆಂಗಳೂರಿನಲ್ಲಿ 2ನೇ ಸೆಮಿಕಾನ್ ಇಂಡಿಯಾ ಫ್ಯೂಚರ್ ಡಿಸೈನ್ ರೋಡ್ ಶೋಗೆ ಶುಕ್ರವಾರ ಚಾಲನೆ ನೀಡಲಿದ್ದಾರೆ.
ನವೋದ್ಯಮಗಳು, ಮುಂದಿನ ಪೀಳಿಗೆಯ ನಾವೀನ್ಯದಾರರು ಮತ್ತು ಜಾಗತಿಕ ಹಾಗೂ ಭಾರತೀಯ ಸೆಮಿಕಂಡಕ್ಟರ್ ಪ್ರಮುಖರನ್ನು ಭಾರತದ ಸೆಮಿಕಂಡಕ್ಟರ್ ವಿನ್ಯಾಸ ಪರಿಸರ ವ್ಯವಸ್ಥೆಯಲ್ಲಿ ಹೂಡಿಕೆ ಮಾಡಲು ಪ್ರೋತ್ಸಾಹಿಸುವ ಉದ್ದೇಶದಿಂದ ಈ ರೋಡ್ ಶೋ ನಡೆಸಲಾಗುತ್ತಿದೆ.
ಸೆಮಿಕಾನ್ ಇಂಡಿಯಾ ಫ್ಯೂಚರ್ ಡಿಸೈನ್ ಕಾರ್ಯಕ್ರಮದಂತಹ ಈ ಯೋಜನೆಗಳ ಮೂಲಕ ಮುಂದಿನ ಪೀಳಿಗೆಯ ಸಾಧನಗಳು ಮತ್ತು ಎಲೆಕ್ಟ್ರಾನಿಕ್ಸ್ ಉತ್ಪನ್ನಗಳನ್ನು ಭಾರತದಲ್ಲಿ ವಾಸ್ತುಶಿಲ್ಪಗೊಳಿಸಲಾಗುವುದು, ವಿನ್ಯಾಸಗೊಳಿಸಲಾಗುವುದು ಮತ್ತು ಸಹ ವಿನ್ಯಾಸಗೊಳಿಸಲಾಗುವುದು ಎಂದು ಶ್ರೀ ರಾಜೀವ್ ಚಂದ್ರಶೇಖರ್ ಹೇಳಿದರು.
ಈ ಸರಣಿಯ ಮೊದಲ ಕಾರ್ಯಕ್ರಮ ಕಳೆದ ವರ್ಷ ಗುಜರಾತ್ ನ ಕರ್ಣಾವತಿ ವಿಶ್ವವಿದ್ಯಾಲಯದಲ್ಲಿ ನಡೆದಿತ್ತು.
2021ರ ಡಿಸೆಂಬರ್ ನಲ್ಲಿ, ಕೇಂದ್ರ ಸರ್ಕಾರವು ಈ ವಲಯದಲ್ಲಿ ಹೂಡಿಕೆ ಆಕರ್ಷಿಸಲು 76,000 ಕೋಟಿ ರೂ.ಗಳ ಪ್ರೋತ್ಸಾಹಕ ಹಣ ಹಂಚಿಕೆಯೊಂದಿಗೆ ಇಂಡಿಯಾ ಸೆಮಿಕಂಡಕ್ಟರ್ ಅಭಿಯಾನವನ್ನು ಪ್ರಾರಂಭಿಸಿತ್ತು.
"ಸೆಮಿಕಾನ್ ಇಂಡಿಯಾ ಕಾರ್ಯಕ್ರಮವನ್ನು ಪ್ರತಿ ವಿದ್ಯಾರ್ಥಿ, ಪ್ರತಿ ಕಾಲೇಜಿಗೆ ಕೊಂಡೊಯ್ಯಲು ನಾವು ಉದ್ದೇಶಿಸಿದ್ದೇವೆ ಮತ್ತು ಸೆಮಿಕಾನ್ ಇಂಡಿಯಾ ಪಯಣದಿಂದ ಅನೇಕ ಯುವ ಭಾರತೀಯರನ್ನು ಉತ್ತೇಜಿಸಲು ಮತ್ತು ಅವರು ಭಾಗವಹಿಸುವಂತೆ ಮಾಡಲು ನಾವು ಉದ್ದೇಶಿಸಿದ್ದೇವೆ" ಎಂದು ಸಚಿವರು ಹೇಳಿದರು ಮತ್ತು ಸೆಮಿಕಾನ್ ಇಂಡಿಯಾ ಫ್ಯೂಚರ್ ಡಿಸೈನ್ ಅವಕಾಶವನ್ನು ಯುವ ವಿದ್ಯಾರ್ಥಿಗಳು, ನವೋದ್ಯಮಗಳು ಮತ್ತು ಉದ್ಯಮಿಗಳು ಬಳಸಿಕೊಳ್ಳಲು ವೇದಿಕೆ ನಿರ್ಮಿಸುವ ಕಾರ್ಯದಲ್ಲಿ ಕೈಜೋಡಿಸುವಂತೆ ಜಾಗತಿಕ ಮತ್ತು ಭಾರತೀಯ ಉದ್ಯಮ ನಾಯಕರನ್ನು ಅವರು ಆಗ್ರಹಿಸಿದರು.
2 ನೇ ರೋಡ್ ಶೋ ಸಂದರ್ಭದಲ್ಲಿ, ಜಾಗತಿಕ ಸೆಮಿಕಂಡಕ್ಟರ್ ನಾಯಕರು ಭಾರತದಲ್ಲಿ ಸೆಮಿಕಂಡಕ್ಟರ್ ಪರಿಸರ ವ್ಯವಸ್ಥೆಯನ್ನು ವೇಗವರ್ಧಿಸುವ ದೃಷ್ಟಿಕೋನವನ್ನು ವಿನಿಮಯ ಮಾಡಿಕೊಳ್ಳಲಿದ್ದಾರೆ.
ಡಿಐಆರ್-ವಿ  ಪ್ರಕಟಣೆಯು ಎಸ್.ಎಚ್.ಎ.ಕೆ.ಟಿ.ಐ. - ಶಕ್ತಿ ಮತ್ತು ವೆಗಾ ಆರ್.ಐ.ಎಸ್.ಸಿ.-ವಿ ಪ್ರೊಸೆಸರ್ ಗಳ ಸುತ್ತಲೂ ಭವಿಷ್ಯಕ್ಕಾಗಿ ಡಿಸೈನ್ ವಿನ್ಸ್ ಗಳನ್ನು ಅಭಿವೃದ್ಧಿಪಡಿಸಲು, ಸಿಲಿಕನೈಜ್ ಮಾಡಲು ಅಭಿವೃದ್ಧಿಪಡಿಸಲು ಗಾಲಿ ಉರುಳಿಸಿದ್ದು, ಭಾರತವು ಈ ವರ್ಷ ವಾಣಿಜ್ಯ ದರ್ಜೆಯ ಭಾರತೀಯ ಪ್ರೊಸೆಸರ್ ಗಳಿಗೆ ಸಾಕ್ಷಿಯಾಗಲಿದೆ. ಚಿಪ್ ಇನ್ ಕೇಂದ್ರವು ಸೆಮಿಕಂಡಕ್ಟರ್ ವಿನ್ಯಾಸ ಸೌಲಭ್ಯ ಮತ್ತು ವರ್ಚುವಲ್ ಪ್ರೊಟೋಟೈಪಿಂಗ್ ಪ್ರಯೋಗಾಲಯವನ್ನು ಮನೆ ಬಾಗಿಲಿಗೆ ತರುವುದರಿಂದ ಎಲ್ಲಿಂದಲಾದರೂ ಯಾರಾದರೂ ಚಿಪ್ ಗಳನ್ನು ವಿನ್ಯಾಸಗೊಳಿಸಬಹುದು ಮತ್ತು ಆವಿಷ್ಕಾರ ಮಾಡಬಹುದು ಎಂದು ಶ್ರೀ ರಾಜೀವ್ ಚಂದ್ರಶೇಖರ್ ವಿಶ್ವಾಸ ವ್ಯಕ್ತಪಡಿಸಿದ್ದಾರೆ.
ಈ ರೋಡ್ ಶೋ ವೇಳೆ ಸಚಿವರು ಬೆಂಗಳೂರಿನ ಸಿ-ಡ್ಯಾಕ್ ನಲ್ಲಿ ಚಿಪಿನ್ ಕೇಂದ್ರವನ್ನು ಉದ್ಘಾಟಿಸಲಿದ್ದಾರೆ ಮತ್ತು ಅದರ ಸೇವೆಗಳನ್ನು ದೇಶದ ಸೆಮಿಕಂಡಕ್ಟರ್ ವಿನ್ಯಾಸ ಸಮುದಾಯಕ್ಕೆ ಸಮರ್ಪಿಸಲಿದ್ದಾರೆ. ಚಿಪ್ಇನ್ ಕೇಂದ್ರವು ಅಸ್ತಿತ್ವದಲ್ಲಿರುವ ಸೌಲಭ್ಯಗಳಲ್ಲಿ ಅತಿದೊಡ್ಡದಾಗಿದ್ದು, ವಿನ್ಯಾಸದ ಹರಿವುಗಳನ್ನು ಒದಗಿಸುತ್ತದೆ, ಚಿಪ್ ವಿನ್ಯಾಸ ಮೂಲಸೌಕರ್ಯವನ್ನು ದೇಶದ ಸಂಪೂರ್ಣ ಸೆಮಿಕಂಡಕ್ಟರ್ ವಿನ್ಯಾಸ ಸಮುದಾಯದ ಮನೆ ಬಾಗಿಲಿಗೆ ತರುವ ಗುರಿಯನ್ನು ಇದು ಹೊಂದಿದೆ. ಇದು ಕೇಂದ್ರೀಕೃತ ವಿನ್ಯಾಸ ಸೌಲಭ್ಯವಾಗಿದ್ದು, ಸಂಪೂರ್ಣ ಚಿಪ್ ವಿನ್ಯಾಸ ಚಕ್ರಕ್ಕೆ  ಅತ್ಯಂತ ಸುಧಾರಿತ ಸಾಧನಗಳನ್ನು ನೀಡುವುದು ಮಾತ್ರವಲ್ಲದೆ ಎಸ್.ಸಿ.ಎಲ್ ಫೌಂಡ್ರಿ ಮತ್ತು ಸಾಗರೋತ್ತರ ಫೌಂಡ್ರಿಗಳು ಮತ್ತು ಪ್ಯಾಕೇಜಿಂಗ್ ನಲ್ಲಿ ವಿನ್ಯಾಸದ ಫ್ಯಾಬ್ರಿಕೇಷನ್ ಗಾಗಿ ಒಟ್ಟು ಸೇವೆಗಳನ್ನು ಒದಗಿಸುತ್ತದೆ. ಇದು ಉದ್ಯಮ ವೃತ್ತಿಪರರಿಂದ ವಿನ್ಯಾಸದ ಹರಿವಿನ ಬಗ್ಗೆ ಬೋಧಕರ ನೇತೃತ್ವದ / ಆನ್ ಲೈನ್ ತರಬೇತಿಗಳ ವ್ಯವಸ್ಥೆಯನ್ನು ಸಹ ಶಕ್ತಗೊಳಿಸುತ್ತದೆ.
ಇದರ ಪ್ರಯೋಜನ ಪಡೆದುಕೊಂಡು, ಹಲವಾರು ಶೈಕ್ಷಣಿಕ ನವೋದ್ಯಮಗಳು ದೇಶಾದ್ಯಂತ ವೇಗವಾಗಿ ಹುಟ್ಟಿಕೊಂಡಿದ್ದು, ಆರಂಭಿಕ ಪ್ರವೇಶ ಅಡೆತಡೆಗಳನ್ನು ದಾಟಿ, ಭಾರತದಲ್ಲಿ ಮತ್ತು ವಿಶ್ವಕ್ಕಾಗಿ ಉದ್ಯಮಶೀಲತೆ/ನವೋದ್ಯಮ ನೇತೃತ್ವದ ವಿನ್ಯಾಸ ಮತ್ತು ನಾವೀನ್ಯತೆ ಪರಿಸರವ್ಯವಸ್ಥೆಯನ್ನು ರೂಪಿಸಿ, ದೇಶೀಯ ಐಪಿ ಕೋರ್ ಗಳು, ಚಿಪ್ ಗಳು, ಸಿಸ್ಟಮ್ ಆನ್ ಚಿಪ್ , 5 ಜಿ / ಐಒಟಿ, ಎಐ / ಎಂಎಲ್, ಆಟೋಮೋಟಿವ್ ಮತ್ತು ಮೊಬಿಲಿಟಿ ವಲಯ ಮುಂತಾದ ವಿವಿಧ ಆನ್ವಯಿಕಗಳ ಕ್ಷೇತ್ರಗಳಿಗೆ ಹಾದಿ ಮಾಡಿಕೊಟ್ಟಿವೆ.
ರೋಡ್ ಶೋ ವೇಳೆ ಅವರು ಸೆಮಿಕಾನ್ ಇಂಡಿಯಾ ಕಾರ್ಯಕ್ರಮದ ಡಿಸೈನ್ ಸಂಪರ್ಕಿತ ಪ್ರೋತ್ಸಾಹಕ  ಯೋಜನೆ ಅಡಿಯಲ್ಲಿ ಬೆಂಬಲಿತ ಫ್ಯೂಚರ್ ಡಿಸೈನ್ ನವೋದ್ಯಮದ 1 ನೇ ಗುಂಪನ್ನು ಪರಿಚಯಿಸಲಿದ್ದಾರೆ. ಈ ನವೋದ್ಯಮಗಳು ನವೀನ ಸಿಲಿಕಾನ್ ವಿನ್ಯಾಸಗಳನ್ನು ಕಾರ್ಯಗತಗೊಳಿಸಲು ಶ್ರಮಿಸಲಿವೆ; ಇದು ಪ್ರಮುಖ ಪ್ರಗತಿ ಕ್ಷೇತ್ರಗಳಲ್ಲಿ - ಆಟೋಮೋಟಿವ್, ಮೊಬಿಲಿಟಿ ಮತ್ತು ಕಂಪ್ಯೂಟಿಂಗ್ ಕ್ಷೇತ್ರಗಳಲ್ಲಿ ಸ್ಥಾನ ಪಡೆಯುತ್ತವೆ. ಮುಂಬರುವ ವಾರಗಳಲ್ಲಿ, ಡಿಎಲ್ಐ ಯೋಜನೆಯಡಿ ಅನುಮೋದನೆ ಪಡೆಯಲು ಹೆಚ್ಚಿನ ಫ್ಯೂಚರ್ ಡಿಸೈನ್ ನವೋದ್ಯಮಗಳು ಸಾಲುಗಟ್ಟಿ ನಿಲ್ಲುತ್ತವೆ.